**JEGYZŐKÖNYV**

**Készült:** Telki Község Képviselő-testülete 2015. április 21-én a Polgármesteri Hivatal tárgyalójában megtartott rendkívüli üléséről.

**Jelen vannak:**

Deltai Károly Polgármester

Szigeti Antal Képviselő

Fillinger Zsófia Képviselő

Földvári – Nagy László Képviselő

Halász Terézia Képviselő

dr. Vida Rolland Képviselő

Hoós Péter Településfejlesztési csoport

Vetési Vincéné Pénzügyi csoport

Király Gábor

**Deltai Károly Polgármester** köszönti a testület tagjait és a megjelenteket, elmondja, hogy Móczár Gábor Alpolgármester jelezte távolmaradását, megállapítja hogy a testület határozatképes, az ülést megnyitja.

Megkérdezi, hogy a napirenddel kapcsolatosan van-e valakinek kiegészítése. A Pénzügyi Bizottság ülésén történt módosítással, az utolsó napirendi pontot leveszi a napirendről. A testület az alábbi módosított napirendet fogadta el.

**Napirend**

**1. Gazdasági program megtárgyalása**

Előterjesztő: Polgármester

**2. Döntés a Budakörnyéki Önkormányzati Társulás keretében kialakítandó Budakeszi Járási Mentési Pont támogatásáról**

Előterjesztő: Polgármester

**3. A központi háziorvosi ügyelet ellátására kötött megállapodás felmondásáról és új közbeszerzési eljárás kiírásának előkészítéséről**

Előterjesztő: Polgármester

**Napirendek tárgyalása**

**1. Gazdasági program megtárgyalása**

Előterjesztő: Polgármester

**Deltai Károly Polgármester**: A pénzügyi Bizottság támogatta, kérdezem a testület tagjait, hogy van e valakinek kérdése? Úgy látom nincs, kérném a testületet, hogy szavazzunk.

A Képviselő testület 7 igen szavazattal-egyhangúlag az alábbi határozatot hozta.

**Telki község**

**Képviselő-testülete**

**34/2015 ( IV. 21.) Öh. számú**

**Határozata**

**Telki község Önkormányzat**

**gazdasági programjáról**

**2014-2019**

Telki község Képviselő-testülete úgy határoz, hogy az 1. számú melléklet szerinti tartalommal elfogadja Telki Község Önkormányzat 2014-2019 gazdasági programját.

**Felelős:** Polgármester

**Határidő:** azonnal

**2. Döntés a Budakörnyéki Önkormányzati Társulás keretében kialakítandó Budakeszi Járási Mentési Pont támogatásáról**

Előterjesztő: Polgármester

**Deltai Károly Polgármester**: A Pénzügyi Bizottság szintén tárgyalta az imént ezt a napirendi pontot is és támogatta. Ha nics kérdése, javaslata a testület tagjainak kérném, hogy szavazzunk.

A Képviselő testület 7 igen szavazattal-egyhangúlag az alábbi határozatot hozta.

**Telki Község**

**Képviselő-testülete**

**35/2015. (IV. 21.) Öh. számú**

**Határozata**

**Döntés a Budakörnyéki Önkormányzati Társulás keretében kialakítandó Budakeszi Járási Mentési Pont támogatásáról**

Telki község Képviselő-testülete támogatja a Budakörnyéki Önkormányzati Társulás keretében kialakítandó Budakeszi Járási Mentési Pont létrehozását.

Telki község Képviselő-testülete támogatja a Budakeszi Járási Mentési Pont kialakítását 212.908.- Ft keretösszegig, melynek fedezete a 2015. évi tartalék keret.

Határidő: 2015.június 30.

Felelős: Polgármester

**3. A központi háziorvosi ügyelet ellátására kötött megállapodás felmondásáról és új közbeszerzési eljárás kiírásának előkészítéséről**

Előterjesztő: Polgármester

**Deltai Károly Polgármester:** Az ügyeleti szolgálat teljes időben való ellátásáról szól, úgy néz ki, hogy a korábbi szolgáltatóval szemben,a Mentőszolgálat el tudná vállalni az orvosi ügyeletet is. Az egyéni és települési rendszert nézve is egy új szolgáltatási rendszer állna fel. Ha nincs hozzáfűznivaló, kérném, hogy szavazzunk.

A Képviselő testület 7 igen szavazattal-egyhangúlag az alábbi határozatot hozta.

**Telki Község**

**Képviselő-testülete**

**36/2015. (IV. 21) Öh. számú**

**Határozata**

**A központi háziorvosi ügyelet ellátására kötött megállapodás felmondásáról és új közbeszerzési eljárás kiírásának előkészítéséről**

Telki község képviselő-testülete úgy határoz, hogy felhatalmazza a polgármestert, hogy a Budakörnyéki Önkormányzati Társulás ülésén támogassa, azt, hogy a központi orvos ügyelet ellátására a Főnix-Med Zrt-vel Budakeszi Város Önkormányzat mondja fel a megállapodást, és készítsék elő az új közbeszerzési eljárást.

Határidő: 2015.június 30.

Felelős: Polgármester

Deltai Károly Polgármester megköszöni a tagok részvételét, az ülést bezárja.

dr. Lack Mónika Deltai Károly

Jegyző Polgármester